stanford-oval/wikipedia huggingface dataset:
Hulda Garborg

| Hulda Garborg |
| --- | --- |

Henkilötiedot
Koko nimi:  Karen Hulda Garborg (o.s. Bergersen)
Syntynyt: 22. helmikuuta 1862 Stange, Norja
Kuollut: 5. marraskuuta 1934 (72 vuotta) Asker, Norja
Ammatti:  kirjailija
Puoliso:  Arne Garborg (vih. 1887)
Kirjailija
Tuotannon kieli: norja
Esikoisteos:  Et frit Forhold (1892)
Aiheesta muualla
Löydä lisää kirjailijoitaKirjallisuuden teemasivulta
Karen Hulda Garborg (o.s. Bergersen; 22. helmikuuta 1862 Stange – 5. marraskuuta 1934 Asker) oli norjalainen kirjailija. Hän oli naimisissa kirjailija Arne Garborgin kanssa, ja he olivat keskeisiä henkilöitä uusnorjankielisen Det Norske Teatretin perustamisessa. Hulda Garborg oli yhteiskunnallisesti aktiivinen ja puhui muun muassa naisten oikeuksien puolesta. Hän oli vasemmistoliberaali ja vastusti monarkiaa. Garborgin esikoisromaani Et frit Forhold ilmestyi vuonna 1892, ja kolme vuotta myöhemmin hän julkaisi esikoisnäytelmänsä Mødre. Hänen tuotantonsa käsitti myös muun muassa runoja, valistuskirjallisuutta sekä omaelämäkerrallisia kirjoja. Hän oli myös kiinnostunut kansankulttuurista ja kannusti ihmisiä käyttämään kansallispukuja sekä opetti kansantansseja.
Hulda ja Arne Garborg noin vuonna 1890.
Aiheesta muualla

Kuvia tai muita tiedostoja aiheesta Hulda Garborg Wikimedia Commonsissa
Historian harhaluuloja ja totena esitettyjä taruja

| Historian harhaluuloja ja totena esitettyjä taruja> Niemand hat Kolumbus ausgelacht |
| --- | --- |

Alkuperäisteos
Kirjailija:  Gerhard Prause
Kieli:  saksaksi
Genre:  tietokirjallisuus
Kustantaja:  Econ-Verlag GmbH, Düsseldorf und Wien
Julkaistu:  1966
Suomennos
Suomentaja:  Antti Nuuttila
Kansitaiteilija:  Alfons Eder
Kustantaja:  WSOY
Julkaistu:  1969
Sivumäärä:  272
ISBN:  951-0-02972-6
Löydä lisää kirjojaKirjallisuuden teemasivulta
Historian harhaluuloja ja totena esitettyjä taruja on 1969 suomeksi käännetty Gerhard Prausen kirjoittama kirja. Kirja on käännetty saksan kielestä (Niemand hat Kolumbus ausgelacht: Populäre Irrtümer der Geschichte richtiggestellt). Kirja käsittelee historiallisia väärinkärsityksiä mm. Galileosta, Tiberiuksesta ja Katariina II:sta.
Sisältö

Kirjassa on kymmenen lukua. Kirjan sisältö on seuraavanlainen:
| Luvut | Sisältö |
| --- | --- |
Esipuhe: 9
1.: Keisari Tiberiuksen »ORGIAT» 11
2.: Ei Kolumbukselle naurettu 38
3.: Luther ei naulannut teesejään linnakirkon oveen 68 
4.: Väärennökset muuttavat maailmaa: senaattoreita, ruhtinaita ja paaveja 81
5.: Puheet rynnäköstä Bastiljiin ovat pötyä 105
6.: Lukukirjojen kertomukset voivat johtaa harhaan 131
7.: Galilei ei ollut marttyyri 153
8.: Potemkinin aikaansaannokset eivät olleet kulisseja 171
9.: Köpenickin kapteenin tarinan vähän tunnettu toinen osa 201
10.: Lincolnin ja Kennedyn murhasta tunnetaan toistaiseksi vain virallinen totuus 255
Hakemisto: 267
Kirja loppuu seuraavalla toteamuksella:
| 0 | 1 | 2 |
| --- | --- | --- |
| ” | Historioitsija Heinrich Reincke sanoi Hampurin kaupungin väärennyksistä pitämässään esitelmässä, että melkein kaikista historiallisista tapauksista on todellisuuden rinnalle syntynyt myös legenda. Tämä koskee jopa useimpien yksityisten ihmistenkin elämänvaiheita. Merkityksetöntä korostetaan, kiusallisesta vaietaan, arkipäiväinen dramatisoidaan ja heroisoidaan, monimutkaiset asiat ja asiayhteydet yksinkertaistetaan. Sen ohessa on aina olemassa tahallisen vääristelyn vaara.  Suurta merkitystä ei kuitenkaan ole sillä, miten legendat syntyvät. Pahempaa on se, että kerran syntyneistä legendoista tulee helposti kuolemattomia. Niitä aletaan pitää tosina. | ” |
– Prause, Gerhard: ”10. Lincolnin ja Kennedyn murhasta tunnetaan toistaiseksi vain virallinen totuus”, Historian harhaluuloja ja totena esitettyjä taruja, s. 266.  (Niemand hat Kolumbus ausgelacht)  Suomentanut Nuuttila, Antti. Porvoo ; Helsinki:  WSOY, 1969.  ISBN 951-0-02972-6. 
Kirjan takakansi.
Hertta (korttipeli)

| Hertta |
| --- | --- |
 Vältettävät pistekortit
Korttimäärä:  52 51 (kolmen hengen peli) 50 (viiden hengen peli) 54 (kuuden hengen peli)
Pakkatyyppi:  Peruskorttipakka
Taitovaatimukset:  Pelissä tarvitaan selvästi enemmän taitoa kuin tuuria
Pelaajamäärä:  2-6 tavallisesti 4
Ikäluokitus:  6+
Korttien järjestys suurimmasta pienimpään:  A-K-Q-J-10-9-8-7-6-5-4-3-2
Tuurin osuus:  Perustuu lähes puhtaasti taitoon
Pelisuunta:  Oikealta vasemmalle
Hertta on neljän pelaajan korttipeli. Pelissä yritetään välttää hertan ja patarouvan saamista. Kerätyistä hertoista saa jokaisesta yhden pisteen ja patarouvasta 13 pistettä. Toisaalta, jos pelaajan onnistuu saada kaikki pistekortit yhden kierroksen aikana, hän ei saa yhtäkään pistettä, mutta kaikki muut pelaajat saavat 26 pistettä, eli kyseessä on puhallus. Pelin voittaja on se, jolla on vähiten pisteitä jonkun pelaajan rikkoessa 100 pisteen rajan.
Alkuvalmistelut

Kaikki kortit jaetaan tasan pelaajien kesken. Jokainen pelaaja valitsee kädestään kolme korttia, jotka annetaan ensimmäisellä kierroksella vasemmalla puolella istuvalle pelaajalle, toisella kierroksella oikealla puolella olevalle pelaajalle, kolmannella kierroksella vastapäätä istuvalle pelaajalle ja neljännellä kierroksella kortteja ei vaihdeta lainkaan. Pelin aloittaa pelaaja, jolla on ristikakkonen lyömällä sen pöytään.
Pelin kulku

Pelissä pelataan neljän kortin tikkejä. Maata on tunnustettava ja isoimman kortin lyöjä voittaa tikin ja aloittaa seuraavan tikin. Jos ei ole annettua maata, voi lyödä minkä kortin tahansa. Hertalla ei saa aloittaa ennen kuin se on rikottu eli joku pelaajista on lyönyt hertan vapaavalintaisena korttina, paitsi jos pelaajalla on vain herttaa. Ensimmäiseen tikkiin ei saa lyödä herttaa tai patarouvaa, vaikka kädessä ei olisikaan ristiä.
Kun kaikki kortit on pelattu, lasketaan, kuinka monta pistettä kukin pelaaja sai, ja aloitetaan seuraava kierros.
Kahden, kolmen, viiden ja kuuden hengen pelit

Kahden hengen pelissä ei jaeta kaikkia kortteja, vaan kummallekin 13 ja loput kortit jätetään nostopakaksi. Ei-jakanut pelaaja aloittaa ensimmäisen tikin. Pelaajat ottavat yhden kortin aina pelatun tilalle niin kauan kuin pakkaa riittää. Kortti otetaan joko virallisilla säännöillä eli tikin voittaja ottaa ensin kortin tai käytännön säännöillä eli kortti otetaan pelatun tilalle heti. Näin jatketaan, kunnes pakka loppuu ja kaikki kortit on pelattu.
Kolmen hengen pelissä ruutukakkonen poistetaan pakasta ja jokaiselle pelaajalle jaetaan 17 korttia. Ristikakkonen aloittaa pelin.
Viiden hengen pelissä ruutu- ja ristikakkonen poistetaan pakasta ja jokaiselle pelaajalle jaetaan 10 korttia. Ristikolmonen aloittaa pelin.
Kuuden hengen pelissä otetaan mukaan kaksi jokerikorttia, joille sovitaan arvot risti 2,5 ja ruutu 2,5. Pelaajille jaetaan 9 korttia.
Variaatioita

Muuten kuin yllä, mutta 10♥, J♥, Q♥ ja K♥ tuottavat kaksi pistettä kukin ja A♥ kolme pistettä, puhalluksen pistemäärä voi tällöinkin vastata maksimipistemäärää 8+4*2+3+13=32 pistettä.
Muuten kuin yllä, mutta A♠ on 4 pistettä, K♠ 6 ja Q♠ 8. Kokonaispistemäärä on tällöin 31.
Jos pelaaja puhaltaa ja sen seurauksena peli olisi päättymässä niin, ettei hän olisi voittamassa, muut eivät saa 26 pistettä vaan puhaltanut pelaaja voi vähentää itseltään 26 pistettä ja peli jatkuu siitä.
Ruutujätkästä saa -10 pistettä. Jos joku pelaaja kerää kaikki hertat, patarouvan sekä ruutujätkän, hän ei saa pisteitä, mutta muut pelaajat saavat 26 pistettä.
Pelin lopetukseen vaadittava pistemäärä voi olla sovittaessa myös muu kuin 100 pistettä.
Peliä voidaan pelata myös paripelinä, jolloin pisteet lasketaan pareittain. Pelin kulku on muuten normaali, mutta pelaajat eivät voi puhaltaa koska paripeli tekisi siitä liian helppoa.
Asetetaan pelille maksimikesto (“sataan pisteeseen tai 15 jakoa”)
Kortteja ei vaihdeta jaon alussa
Kortteja vaihdetaan vain vasemmanpuolimmaisen kanssa
Kortit vaihdetaan aina saman kanssa
Patarouva ei olekaan pistekortti
Jokainen hertta on numeroarvonsa verran pisteitä ja patarouva 60 pistettä
Ensimmäisen tikin aloittaa jakajan jälkeinen pelaaja millä tahansa ei-pistekortilla
10♦ on kymmenen positiivista pistettä
Aiheesta muualla

https://korttipelit.eu/hertta-korttipeli/
Hoshiarpurin piirikunta

Hoshiarpurin piirikunta (pandžabiksi ਹੁਸ਼ਿਆਰਪੁਰ ਜ਼ਿਲ੍ਹਾ, Huśiārapura zilhā) on yksi Intian Punjabin osavaltion 22 piirikunnasta. Piirikunta rajautuu pohjoisesta ja idästä Himachal Pradeshiin, idästä Gurdaspurin, Kapurthalan ja Jalandharin piirikuntiin ja etelästä Shahid Bhagat Singh Nagarin piirikuntaan.
Hulda Huima

| Hulda Huima> Henkilötiedot |
| --- | --- |
Koko nimi:  Minna-Kaisa Kallinen
Syntynyt: 16. maaliskuuta 1984 (ikä 40)
Ammatti:  Muusikko, media- ja esitystaiteilija
Muusikko
Taiteilijanimi:  Hulda Huima 
Aktiivisena:  2011–
Tyylilajit:  suomirock, indie, folk, iskelmä
Soittimet:  kitara, laulu, syntetisaattori, nokkahuilu
Levy-yhtiöt:  Helmi Levyt, Minna Records
Aiheesta muualla
minnakaisakallinen.com
  [ Muokkaa Wikidatassa ] [ ohje ]  
Hulda Huima on muusikko, media- ja esitystaiteilija Minna-Kaisa Kallisen (s. 16. maaliskuuta 1984) taiteilijanimi, jota hän käyttää musiikkia tehdessään. Kallinen on koulutukseltaan kuvataiteiden maisteri.
Kallinen aloitti omien kappaleiden teon ja kitaransoiton 27-vuotiaana, aloiteltuaan tätä ennen rumpalina. Suomalainen vaihtoehtobändi Mustat Kalsarit toimi Hulda Huiman ensimmäisen albumin (2015) taustayhtyeenä, Kallisen liittyessä itse myös Mustien Kalsarien jäseneksi. Albumin julkaisi Helmi Levyt, ja se julkaisi myös kolme seuraavaa Hulda Huima -albumia.
Vuoden 2017 Hulda Huima ja Hitaat Sekunnit sai nimensä Kallisen silloiselta taustayhtyeeltä. Albumia kehuttiin kaihoisaksi ja vilpittömäksi. Tätä seurasi kahden albumin muodostama kokonaisuus: Maa (2019) ja Ilma (2021). Jälkimmäisen äänimaailma oli perinteisen yhtyesoiton sijaan elektroninen.
Kallinen nimeää vaikuttajikseen mm. Topi Sorsakosken aikaisen Agentsin ja Marko Haaviston Poutahaukat: "iskelmälliset vivahteet musiikissani juontuvat juuri näistä".
Kallisen taustabändin jäsenet olivat vuoden 2023 keväällä Juuso Paaso (kitara), Ville Laurila (basso) ja Aleksi Karppinen (rummut).
Kallinen perusti vuonna 2023 oman pienen levy-yhtiön Minna Recordsin, korjaamaan omalta osaltaan musiikkialan sukupuolisesti vinoutunutta valtatilannetta. Hän julkaisee seuraavan albuminsa Muurahaiset nukkuu tätä kautta syksyllä 2023.
Diskografia

sanojen reunalta (ep, 2011, Skeletor Tapes)
Hulluus (ep, 2013, Skeletor Tapes)
Hulda Huima / Toni Kettinen (7" split-single, 2013)
Erikoispainos (ep, 2014)
Hulda Huima ja Mustat Kalsarit (albumi, 2015, Helmi Levyt)
Hulda Huima ja Hitaat Sekunnit (albumi, 2017, Helmi Levyt)
Maa (albumi, 2019, Helmi Levyt)
Ilma (albumi, 2021, Helmi Levyt)
Muurahaiset nukkuu (albumi, 2023, Minna Records)
Hosho

Hosho tai Hōshō voi tarkoittaa seuraavia:
hosho, mbiran säestyksessä käytettävä zimbabwelainen lyömäsoitin
Hōshō (koulu), Noh teatterikoulu
Fuyo Hōshō, Baekjen viimeinen kuningas
Hōshō (1868), kolmimastoinen parkkitakiloitu potkurisluuppi
Hōshō (1921), Keisarillisen Japanin laivaston ensimmäinen lentotukialus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hosho”, voi hakea sivunnimihaulla, laajalla sivunnimihaulla tai tekstihaulla.
Hosio

Hosio voi olla:
Hosio, kylä Ranualla
Hosio, kylä Ulvilassa
Hosionperä, kylä Nivalassa
Miika Hosio (s. 1989), suomalainen futsalpelaaja
Vihtori Hosio (1868–1913), suomalainen maanviljelijä ja valtiopäivämies
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hosio”, voi hakea sivunnimihaulla, laajalla sivunnimihaulla tai tekstihaulla.
Hoshiarpur

| Hoshiarpur |
| --- | --- |

 Hoshiarpur
 Koordinaatit: 31.53°N, 75.92°E 
Valtio:  Intia
Osavaltio:  Punjab
Piirikunta:  Hoshiarpur
Väkiluku (2011):  168 653
Infobox OKVirheellinen NIMI-arvo: 
Hoshiarpur on Intian Punjabin osavaltiossa sijaitseva noin 170 000 asukkaan kaupunki, joka toimii samannimisen piirikunnan hallinnollisena keskuksena.
Vuoden 2011 väestönlaskennan mukaan Hoshiarpurin väestöstä lähes 76 prosenttia oli hindulaisia. Toinen alueen kannalta merkittävä uskonto on sikhiläisyys, jota tunnustaa noin 21 % väestöstä. Lukutaitoisia kaupungin asukkaista oli noin 88 %. Slummien määräksi laskettiin 8 006 ja niissä elää joka viides kaupungin asukkaista.
Hjalmar Stenström

Uno Hjalmar Stenström (22. kesäkuuta 1894 Porvoo – 29. toukokuuta 1980 Helsinki) oli suomalainen yleisurheilija. Hän edusti Porvoon Akillesta. Stenström saavutti vuoden 1919 Kalevan kisoissa pronssia viisiottelussa ja oli kuudes 100 metrillä. Vuoden 1916 Kalevan kisoissa hän sijoittui viisiottelussa neljänneksi.
Stenströmin aiempia seuroja olivat Porvoon Työväen Voimistelu- ja Urheiluseura Weikot ja Helsingin Kisa-Veikot. Urheilun kandidaattiarvon Stenström saavutti Iisalmessa järjestetyissä yleisurheilukisoissa vuonna 1913. Akilleksen ansiomerkin Stenström sai vuonna 1937 toimittuaan seurassa 20 vuotta. Stenström on haudattu Porvooseen Näsinmäen hautausmaalle.
Henkilökohtaiset ennätykset

| Laji | Tulos | Paikka | Päivä |
| --- | --- | --- | --- |
| 100 m | 11,3 | Turku | 17.8.1919 |
| 200 m | 24,3 | Tuntematon | 1919 |
| 400 m | 53,2 | Helsinki | 19.9.1919 |
| 1 500 m | 4.44,8 | Tuntematon | 1915 |
| 110 m aidat | 17,2 | Porvoo | 3.8.1919 |
| Pituus | 6.39 | Tuntematon | 1919 |
Honda NSR 125

| Honda NSR |
| --- | --- |
 Honda NSR vm. 1994
Historia
Valmistaja:  Honda
Valmistusmaa:   Italia
Valm. vuosina:  1989-2003
Yleiset tiedot
Pituus:  2010 mm
Leveys:  670 mm
Korkeus:  800 mm
Kuivapaino:  127 kg
Moottori
Kuutiotilavuus:  124,8
Puristussuhde:  6,8:1
Kaasutin:  Dell´Orto 28 PHBH
Polttoainesäiliö:  10,2+2,8 l
Kulutus:  4-5l l/100 km
Huippunopeus:  157 km/h
Honda NSR 125 on katukäyttöön valmistettu, japanilaisen Hondan pääosin Italiassa valmistama kevytmoottoripyörä. Mallinimen Honda lainasi menestyneestä NSR500-ratakilpurista, ja ulkonäköä lainattiin Honda NR 750 mallista. NSR 125 korvasi aiemman NS 125 mallin vuonna 1989. Honda NSR 125 oli yksi aikansa suosituimmista kevytmoottoripyöristä, ja yhdessä Yamaha TZR 125:n kanssa hallitsivat kevytmoottoripyörämarkkinoita. Ensimmäiset Honda NSR-mallit olivat moniin muihin aikansa kevytmoottoripyöriin nähden edistyneitä tekniikaltaan. NSR:ssä oli muun muassa isot levyjarrut ja sähköinen pakoaukonsäädin. Uudemman mallin Honda NSR on pysynyt tekniikaltaan ja rungoltaan samanlaisena vuodesta 1994 vuoteen 2003. Erona edelliseen malliin oli muun muassa uuden mallinen alumiinipalkkirunko, katteet ja vanteet. NSR 125R:n korvasi vuonna 2004 nelitahtinen Honda CBR 125R tiukentuneiden päästönormien myötä.
Honda NSR 125 -91 tekniset tiedot > Moottori

Nestejäähdytteinen yksisylinterinen kaksitahtinen.
Iskutilavuus: 124,817 cm³
Poraus ja isku: 54x54,5 mm
Teho: 11,79 hv / 9500 rpm (31 hv kuristamattomana moottorilta, 28 hv takarenkaalta / 10250 rpm)
Kaasutin: Dell´Orto 28 PHBH
Puristussuhde: 6,8:1
Sytytystulpan kärkiväli: 0,7–0,8 mm
Vaihteisto: 6-portainen
Märkäkytkin
Toisioveto: Ketjuveto
Välityssuhteet:
Ensiö: 3,250
1-V: 3,091
2-V: 2,000
3-V: 1,471
4-V: 1,212
5-V: 1,043
6-V: 0,917
Toisio: 2,571
Honda NSR 125 -91 tekniset tiedot > Nesteet

Polttoainetilavuus: 10,2+2,8 litraa (varatankki mukaan lukien)
Polttoaineenkulutus n. 3–7 l/100km
2-tahtiöljysäiliön tilavuus: 1,3 litraa
Vaihteistoöljyn määrä: 0,75 litraa
Honda NSR 125 -91 tekniset tiedot > Mitat

Kuivapaino: 127,0 kg
Istuinkorkeus: 800 mm
Kokonaispituus: 2010 mm
Kokonaisleveys: 670 mm
Akseliväli: 1345 mm
Eturengas: 100/80-17
Takarengas: 130/70-17
Jarrut Etu: Grimeca 316 mm levyjarru kaksoispuristimella
Jarrut Taka: Grimeca 220 mm levyjarru puristimella
Etuiskunvaimennus Showa 35 mm
Takaiskunvaimennus Sachs monoshock
Huippunopeus 157 km/h (kuristamaton)
Kiihtyvyys 0–100 km/h 8,20 s (kuristamaton)
Hoseritsa

| Hoseritsa Кожерицы, Kožeritsy |
| --- | --- |
 Hoseritsa
 Koordinaatit: 59°42′22″N, 29°33′40″E 
Valtio:  Venäjä
Alue:  Leningradin alue
Piiri:  Lomonosovin piiri
Kunta:  Kosteritsa
Hallinto:  
 – Asutustyyppi:  entinen kylä
Väkiluku:  0
Infobox OKVirheellinen NIMI-arvo: 
Hoseritsa (ven. Кожерицы, Kožeritsy) on entinen kylä Leningradin alueen Lomonosovin piirin Kosteritsan kunnassa. Se sijaitsi Inkerin ylängöllä kymmenen kilometriä Kosteritsasta lounaaseen.
Kylän länsipuolelta on löydetty muinainen hautapaikka, joka käsitti 119 kumpuhautaa ja kaksi kivikehyshautaa. Paikka ei ole säilynyt.
Peter von Köppenin mukaan vuonna 1848 Hoseritsassa asui 133 venäläisten ohella 51 savakkoa ja yksi äyrämöinen, jotka kuuluivat Serepetan luterilaiseen seurakuntaan. Vuonna 1862 kylässä oli 38 taloa ja 193 asukasta. Talonpojat olivat tilanomistajan maaorjia.
1900-luvun alussa Hoseritsa kuului Porun kyläkuntaan. Sen asukkaat olivat venäläisiä, suomalaisia ja virolaisia. Talonpojat tekivät maanviljelyn ohella halkoja ja harjoittivat ajurin ammattia. Naiset olivat talvisin palvelijoina Pietarissa. Kylän ortodoksit kuuluivat Paastonkylän seurakuntaan. Luterilaisten lapset kävivät koulua Serepetassa.
Venäjän vallankumouksen jälkeen Hoseritsa muodosti aluksi oman, Metussin volostiin kuuluneen kyläneuvoston. Vuodesta 1922 lähtien se kuului Saastrovan ja välillä Porun kyläneuvostoon. Vuonna 1928 kylässä oli 57 taloa ja 280 asukasta. Saastrovan kyläneuvoston keskus oli tuolloin Muhkovitsassa.
Kylä tuhoutui toisen maailmansodan aikana, eikä sitä rakennettu uudestaan. Nykyään paikalla on huvilakylä Petergofskoje predmestje.
Honda NSX

| Honda NSX |
| --- | --- |

Valmistustiedot
Valmistusmaa:   Japani (1990–2005)  Yhdysvallat (2016–)
Valmistaja:  Honda
Valmistusvuodet:  1990–2005 2016–
Muut nimet:  Acura NSX (Pohjois-Amerikka)
Korimalli:  2-ovinen superauto
Luokka:  S-segmentti
Honda NSX on Hondan valmistama superauto. Siinä on V6-moottori, jossa on noin 280 hevosvoimaa tehoa. Moottori on sijoitettu kuljettajan taakse, joten auto on keskimoottorinen. NSX:ää valmistettiin vuosina 1990–2005. Auton suunnittelussa olivat mukana muun muassa Ayrton Senna ja Bobby Rahal. NSX oli myös ensimmäinen täysin alumiinikorinen auto. Toisen sukupolven NSX:n valmistus alkoi vuonna 2016.
Tekniset tiedot

3,0 V6 (1990–1996), 3,2 V6 (1997–2005)
Teho: 256-280 hv
Massa: 1 180–1 380 kg
Huippunopeus: noin 280 km/h
Kiihtyvyys 0–100 km/h: 5,4–5,7 s
Toinen sukupolvi

Toisen sukupolven NSX esiteltiin Pohjois-Amerikan markkinoille vuonna 2016 nimellä Acura NSX. Elokuussa 2021 Acura ilmoitti, että vuosi 2022 on viimeinen mallille vähäisestä myynnistä johtuen.
Aiheesta muualla

Kuvia tai muita tiedostoja aiheesta Honda NSX Wikimedia Commonsissa
Toisen sukupolven Honda NSX vuonna 2018 Pariisin autonäyttelyssä.
Ian Allison

| Mitalit> Maa:   Kanada.Miesten koripallo. Olympialaiset  | Mitalit> Maa:   Kanada.Miesten koripallo. Olympialaiset  | Mitalit> Maa:   Kanada.Miesten koripallo. Olympialaiset  | Maa:   Kanada> Miesten koripallo. |
| --- | --- | --- | --- |
|  Hopeaa | Berliini 1936 |  |  |
Ian Alistair ”Al” Allison (26. heinäkuuta 1909 Greenock, Skotlanti, Brittiläinen imperiumi – 4. elokuuta 1990 London) oli kanadalainen koripalloilija ja olympiamitalisti.
Allison voitti Kanadan maajoukkueessa olympiahopeaa Berliinissä 1936.
Honda PS

Honda PS 125i (2009).
Honda PS (PES125, PES150) on Hondan nelitahtinen automaattivaihteinen skootteri, joka esiteltiin vuonna 2006. Sarjassa on kaksi iskutilavuusluokkaa: 125 cm³ ja 150 cm³. SH-malliston tavoin PS-sarja valmistetaan Hondan Italian tehtailla. PS käyttää SH125-mallin kanssa yhteistä tekniikkaa, mutta pyöräkoko on 13-tuumaisena pienempi ja säilytyslokero istuimen alla suurempi. Joillakin alueilla, kuten Espanjassa, PS-sarjaa markkinoidaan nimellä Honda Passion.
Tekniset tiedot PS125i

Nestejäähdytteinen, nelitahtinen, iskutilavuus 125 cm³
Poraus ja isku: 52,4 x 57,8
Polttoaineen syöttö: ruiskutus PGM-FI
Teho: 10 kW (14 hv) / 9000 kierrosta
Vääntö: 11,5 Nm / 7000 kierrosta
Käynnistys: sähkö (ei poljinta)
Pituus: 1990 mm
Leveys: 700 mm
Korkeus: 1150 mm
Akseliväli: 1340 mm
Istuinkorkeus: 800 mm
Maavara: 125 mm
Polttoainesäiliön tilavuus: 8 l
Renkaat: edessä 110/90-13, takana 130/70-13
Jarrut: edessä levy 220 mm, takana rumpu 130 mm
Paino ajokunnossa: 135 kg
Suurin sallittu kuorma: 182 kg
Kuvia

Mittaristo
Polttoainesäiliö
Tavaratila
Aiheesta muualla

Telegraphin artikkeli (The Italian Job, Harriet Ridley 21.10.2006) (englanniksi)
Honda PS 125i:n koeajo (Motoride.sk 22.9.2006) (slovakiksi)
Honda RA108

| Honda RA108 |
| --- | --- |

Talli:   Honda Racing F1
Kuljettajat:   Jenson Button  Rubens Barrichello
Teknisiä tietoja
Renkaat:  B Bridgestone
Polttoaine:  Eneos
Runko:  hiilikuitumonokokki
Moottori:  Honda RA808E V8
Voimansiirto:  7-vaihteinen puoliautomaattinen
Kilpailuhistoria
Debyytti:  Australian GP 2008
Kilpailuja:  18
Voittoja:  0
Paalupaikkoja:  0
Nopeimpia kierroksia:  0
Palkintosijoja:  1
MM-pisteitä:  14
Valmistajien maailmanmestaruuksia:  0
Kuljettajien maailmanmestaruuksia:  0
Honda RA108 on Formula 1 -auto, jota Honda-talli käytti kaudella 2008. Auto julkistettiin 29. tammikuuta 2008 tallin päämajassa Brackleyssä Englannissa. Autoa kilpailuissa ajoivat brittiläinen Jenson Button ja brasilialainen Rubens Barrichello. Autolla saavutettiin 15 mm-pistettä, parhaana sijoituksena Barrichellon kolmostila sateisessa Britannian GP:ssä.
Teknisiä tietoja

Moottori: Honda RA808E, 2 400 cc (2,4 L) 32-venttiilinen 90° vapaasti hengittävä V8, teho yli 700 hv, max 19 000 rpm.
Vaihdelaatikko: seitsemän vaihteinen puoliautomaattinen, jossa on lisäksi peruutusvaihde.
Renkaat: Bridgestone, BBS vanteet
Jarrut: Alcon levyjarrut
Polttoaine: Eneos
Öljy: Eneos
Elektroniikka: MES-Microsoft
Sytystulppa: NGK
Pituus: 4 700 mm
Leveys: 1 800 mm
Korkeus: 950 mm
Akseliväli: 3 100 mm
Paino: 605 kg
Formula 1 -tulokset

(Lihavointi tarkoittaa paalupaikkaa ja kursivointi kilpailun nopeinta kierrosta.)
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Honda | Honda RA808E V8 | B |  | AUS | MAL | BHR | ESP | TUR | MON | CAN | FRA | GBR | GER | HUN | EUR | BEL | ITA | SGP | JPN | CHN | BRA | 14 | 9. |
| 2008 | Honda | Honda RA808E V8 | B |   Jenson Button | Kesk. | 10 | Kesk. | 6 | 11 | 11 | 11 | Kesk. | Kesk. | 16 | 12 | 13 | 15 | 15 | 9 | 14 | 16 | 13 | 14 | 9. |
| 2008 | Honda | Honda RA808E V8 | B |   Rubens Barrichello | Hyl. | 13 | 11 | Kesk. | 14 | 6 | 7 | 14 | 3 | Kesk. | 16 | 16 | Kesk. | 17 | Kesk. | 13 | 11 | 15 | 14 | 9. |
Aiheesta muualla

Wikimedia Commonsissa on kuvia tai muita tiedostoja aiheesta .
Kuvia autosta
Autot, jotka kilpailivat Formula 1 -kaudella 2008
Ferrari F2008
BMW Sauber F1.08
Renault R28
Williams FW30
Red Bull RB4
Toyota TF108
Toro Rosso STR2B
Toro Rosso STR3
Honda RA108
Super Aguri SA08
Force India VJM01
McLaren MP4-23
Hippodamia

| Hippodamia |
| --- | --- |
 Halmepirkko (Hippodamia tredecimpunctata)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Coccinellinae
Tribus::  Coccinellini
Suku::  Hippodamia  Chevrolat, 1837
Katso myös
   Hippodamia Wikispeciesissä   Hippodamia Commonsissa 
Infobox OKNimi-testi OK: 
Hippodamia on kovakuoriaisten (Coleoptera) lahkoon kuuluva leppäkerttusuku. Sukuun kuuluu maailmanlaajuisesti ainakin 19 lajia. Lajimäärä vaihtelee eri lähteissä. Suomessa on tavattu ainakin neljä Hippodamia-suvun lajia. Suvun lajit saalistavat kirvoja ja ovat kooltaan 3-8 mm.